Heyetê Rayberdişê Merkezî yê HDPyî pê eşkerayîyêke da zanayene ke vizêr şewe vera bînaya înan a merkezê pêroyî hêrişêk ame kerdene.
Partimize yapılan saldırının azmettiricilerini tanıyoruz!

Merkez Yürütme Kurulumuzun açıklaması:https://t.co/L85NZ4uHy3 pic.twitter.com/d2tSyDXAKH
Eşkerayîye de wina ame vatene: ''Vizêr şewe saete 00.05 de komêka 3 hêrişkeran hêrişê bînaya ma ya kerd. Seke dîmenanê kamera ra yeno famkerdene polîsê ke 2 noqtayan de seba pawitişê ma wezîfedar ê, verê hêrişî de asteng nêbîyî û hêrişî rê bîyî hetkar. Hêrişkeran binê çimdarîya polîsan de hêrişê bînaya ma kerd û hema zî nêameyî destbendkerdene. No zî mojneno ke armancê hêrişî çita yo û hetê kamî ra ameyo kerdene.
Rixmê qedexeyê tebervejîyayîşî roja yewîne ya Roşanê Remezanî de no hêriş vera partîya pîle ya hîrêyîne ya Tirkîya ame kerdene. Mesuldarê nê hêrişî îqtîdar o ke wayîrê kaosî yo û  hertim HDP keno hedef.''
